**Idiomau**

Edrychwch ar y llinell: ‘Mae’n waeddwr heb ei ail...’

Idiom yw ‘heb ei ail’. Mae’n golygu nad oes neb yn dod yn agos ato.

Ffordd arbennig o ddweud rhywbeth yw idiom. Yn aml iawn, nid yw idiom yn cyfieithu’n iawn i iaith arall.

Ceisiwch ddod o hyd i ystyr yr idiomau canlynol, a defnyddiwch nhw mewn brawddeg i ddangos eu hystyr:

gorau glas

ar ben fy nhennyn

dan ei sang

bwrw hen wragedd a ffyn

traed brain

â’i wynt yn ei ddwrn

E.e. Gwnes **fy ngorau glas** i guro Dafydd yn y ras, ond roedd yn rhy gyflym i mi.